Document ID: 31997R0895

ΚΑΝΟΝΙΣΜΟΣ (ΕΚ) αριθ. 895/97 ΤΗΣ ΕΠΙΤΡΟΠΗΣ της 20ής Μαΐου 1997 περί της ονοματολογίας των χωρών για τις στατιστικές του εξωτερικού εμπορίου της Κοινότητας και του εμπορίου μεταξύ των κρατών μελών της (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1172/95 του Συμβουλίου, της 22ας Μαΐου 1995, περί των στατιστικών των συναλλαγών αγαθών της Κοινότητας και των κρατών μελών της με τις τρίτες χώρες (1), όπως τροποποιήθηκε από τον κανονισμό (ΕΚ) αριθ. 476/97 (2), και ιδίως το άρθρο 21 παράγραφος 1,
Εκτιμώντας:
ότι, σύμφωνα με το άρθρο 9 του κανονισμού (ΕΚ) αριθ. 1172/95, η θέσπιση της ονοματολογίας των χωρών ανήκει στην αρμοδιότητα της Επιτροπής 7
ότι η ισχύουσα κατά την 1η Ιανουαρίου 1996 έκδοση της ονοματολογίας ήταν προσαρτημένη στον κανονισμό (ΕΚ) αριθ. 68/96 της Επιτροπής (3) 7 ότι, από την 1η Ιανουαρίου 1997, πρέπει να ληφθεί υπόψη η ενσωμάτωση των γαλλικών υπερποντίων διαμερισμάτων και των Καναρίων Νήσων στα στατιστικά εδάφη της Γαλλίας και της Ισπανίας, αντιστοίχως 7 ότι πρέπει, εξάλλου, να γίνουν μικροαναπροσαρμογές κατά τρόπον ώστε να πληρούνται οι νέες στατιστικές και τεχνικές απαιτήσεις 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικών των συναλλαγών αγαθών με τις τρίτες χώρες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η έκδοση της ονοματολογίας των χωρών για τις στατιστικές εξωτερικού εμπορίου της Κοινότητας και του εμπορίου μεταξύ των κρατών μελών της, που ισχύει από την 1η Ιανουαρίου 1997, προσαρτάται στον παρόντα κανονισμό.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Μαΐου 1997.

Labels: 3
18
19
5